LV Eiropas Savienības Oficiālais Vēstnesis L 191/3

PADOMES LĒMUMS (ES) 2017/1364

(2017. gada 17. jūlijs)

par nostāju, kas Eiropas Savienības vārdā jāieņem ES un Moldovas Republikas Asociācijas padomē attiecībā uz grozījumu Asociācijas nolīguma starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, XXVI pielikumā

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 207. pantu saistībā ar 218. panta 9. punktu,

ņemot vērā Eiropas Komisijas priekšlikumu,

tā kā:

(1) Asociācijas nolīgums starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses (1) (“nolīgums”) tika parakstīts 2014. gada 27. jūnijā.

(2) Nolīguma 201. pantā paredzēts pakāpeniski tuvināt tiesību aktus Savienības tiesību aktiem muitas jomā un konkrētiem starptautiskajiem tiesību aktiem, kā noteikts nolīguma XXVI pielikumā.

(3) Nolīguma XXVI pielikumā norādīts, ka Moldovas Republika tiesību aktus tuvina Padomes Regulai (EEK) Nr. 2913/92 (2) trīs gadu laikā pēc nolīguma stāšanās spēkā.

(4) Regula (EEK) Nr. 2913/92 ir atcelta, un kopš 2016. gada 1. maija Eiropas Savienībā ir piemērojamas materiālo tiesību normas, kas iekļautas Eiropas Parlamenta un Padomes Regulā (ES) Nr. 952/2013 (3).

(5) ES un Moldovas Republikas Muitas apakškomitejas 2016. gada 6. oktobra sanāksmē tika secināts, ka būtu attiecīgi jāgroza nolīguma XXVI pielikums.

(6) Tādēļ Savienības nostājas ES un Moldovas Republikas Asociācijas padomē (“Asociācijas padome”) pamatā vajadzētu būt pievienotajam lēmuma projektam,

IR PIEŅĒMUSI ŠO LĒMUMU.

1. pants

1. Nostājas, kas Savienības vārdā jāieņem Asociācijas padomē attiecībā uz grozījumu Asociācijas nolīguma XXVI pielikumā, pamatā ir lēmuma projekts, kurš pievienots šim lēmumam.

2. Savienības pārstāvji Asociācijas padomē var vienoties par nelielām tehniskām izmaiņām 1. punktā minētajā lēmuma projektā bez Padomes papildu lēmuma.

2. pants

Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

Briselē, 2017. gada 17. jūlijā Padomes vārdā – priekšsēdētājs T. TAMM

(1) OV L 260, 30.8.2014., 4. lpp.

(2) Padomes Regula (EEK) Nr. 2913/92 (1992. gada 12. oktobris) par Kopienas Muitas kodeksa izveidi (OV L 302, 19.10.1992., 1. lpp.).

(3) Eiropas Parlamenta un Padomes Regula (ES) Nr. 952/2013 (2013. gada 9. oktobris), ar ko izveido Savienības Muitas kodeksu (OV L 269, 10.10.2013., 1. lpp.).

PROJEKTS ES UN MOLDOVAS REPUBLIKAS ASOCIĀCIJAS PADOMES LĒMUMS Nr. …/2017 (2017. gada …) par grozījumu Asociācijas nolīguma starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, XXVI pielikumā ES UN MOLDOVAS REPUBLIKAS ASOCIĀCIJAS PADOME, ņemot vērā Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, un jo īpaši tā 436. panta 3. punktu, tā kā: (1) Asociācijas nolīgums starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses (1) (“nolīgums”) tika parakstīts 2014. gada 27. jūnijā. (2) Nolīguma 201. pantā paredzēts pienākums pakāpeniski tuvināt tiesību aktus Savienības tiesību aktiem muitas jomā un konkrētiem starptautiskajiem tiesību aktiem, kā noteikts nolīguma XXVI pielikumā. (3) Nolīguma XXVI pielikumā norādīts, ka Moldovas Republika tiesību aktus tuvina Padomes Regulai (EEK) Nr. 2913/92 (2) trīs gadu laikā pēc nolīguma stāšanās spēkā. (4) Regula (EEK) Nr. 2913/92 ir atcelta, un kopš 2016. gada 1. maija Savienībā ir piemērojamas materiālo tiesību normas, kas iekļautas Eiropas Parlamenta un Padomes Regulā (ES) Nr. 952/2013 (3). (5) ES un Moldovas Republikas Muitas apakškomitejas 2016. gada 6. oktobra sanāksmē tika secināts, ka būtu attiecīgi jāgroza nolīguma XXVI pielikums, IR PIEŅĒMUSI ŠO LĒMUMU. 1. pants Nolīguma XXVI pielikumu groza, kā norādīts šā lēmuma pielikumā. 2. pants Šis lēmums stājas spēkā tā pieņemšanas dienā. …, Asociācijas padomes vārdā – priekšsēdētājs (1) OV L 260, 30.8.2014., 4. lpp. (2) Padomes Regula (EEK) Nr. 2913/92 (1992. gada 12. oktobris) par Kopienas Muitas kodeksa izveidi (OV L 302, 19.10.1992., 1. lpp.). (3) Eiropas Parlamenta un Padomes Regula (ES) Nr. 952/2013 (2013. gada 9. oktobris), ar ko izveido Savienības Muitas kodeksu (OV L 269, 10.10.2013., 1. lpp.).